Diari Oficial de la Generalitat Valenciana


Sumari del DOGV 5646, del 23-11-2007 (2007/13346)

Notificació a Rogelio López Fernández.
--------------------------------------

### Dades del document

Número de DOGV
:   5646

Data del DOGV
:   23-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/13163


Data del document
:   11-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Rogelio López Fernández. [2007/13792]  
Pel fet d'haver resultat infructuoses les gestions realitzades per a efectuar la notificació dirigida a Rogelio López Fernández, al domicili que figura en la seua sol·licitud de declaració d'interés comunitari per a bar al municipi d'Aspe, d'acord amb el que preveu l'article 59.4 de la Llei de règim jurídic de les administracions públiques, es porta a efecte pel present edicte.  
Acte que es notifica:  
El conseller de Medi Ambient, Aigua, Urbanisme i Habitatge, amb data 3 de setembre de 2007, va adoptar la resolució que a continuació es transcriu:  
«Vist el recurs d'alçada interposat per Rogelio López Fernández contra la resolució de la secretària autonòmica de Territori i Medi Ambient, per substitució de la directora general d'Ordenació del Territori, de data 18 de gener de 2007, per la qual es resol declarar la caducitat de l'expedient iniciat a instàncies de l'interessat on sol·licita la declaració d'interés comunitari per a bar al municipi d'Aspe, i de conformitat amb els següents  
Antecedents de fet  
Primer. Amb data 2 d'agost de 2005, Rogelio López Fernández va sol·licitar d'aquesta conselleria de Territori i Habitatge la declaració d'interés comunitari per a bar, als terrenys classificats pel planejament vigent al municipi com a sòl no urbanitzable.  
Segon. Amb data 13 d'octubre de 2005, se li va notificar que havia d'esmenar necessàriament de les deficiències assenyalades en l'informe desfavorable de l'Oficina del Pla de Carreteres de la conselleria d'Infraestructures i Transport, del qual se li va donar oportú trasllat, i se li va concedir un termini de 10 dies per a la seua presentació.   
Tercer. Amb data 27 de juliol de 2006, es requereix de nou l'interessat per al compliment de l'esmentat tràmit, i se li prevé de l'arxiu de l'expedient iniciat si transcorreguts tres mesos des de la recepció continua sense donar compliment efectiu a aquell requeriment (article 92 de la Llei de règim jurídic de les administracions públiques i del procediment administratiu comú), i es compleix el termini esmentat el dia 10 de novembre de 2006.  
Quart. Com que han transcorregut àmpliament aquests terminis es declara la caducitat de l'expedient per resolució de la secretària autonòmica de Territori i Medi Ambient, per substitució de la directora general d'Ordenació del Territori, de data 18 de gener de 2007, i es notifica aquesta a l'interessat amb data 24 de març de 2007.  
Cinqué. Amb data 24 d'abril de 2007, l'interessat Rogelio López Fernández presenta un escrit on interposa recurs d'alçada contra l'expressada resolució en què, en síntesi, al·lega, davant de la caducitat de l'expedient, que la documentació no s'ha pogut preparar ni presentar a causa de problemes d'índole personal i familiar, i sol·licita que s'anul·le la dita resolució.  
Sisé. Amb data 31 de juliol de 2007, el Servei Territorial d'Alacant emet un informe en relació amb el present recurs, on proposa la desestimació d'aquest.  
Fonaments jurídics  
Primer. El present recurs d'alçada és admissible ja que compleix els requisits establits en els articles 107 i següents de la Llei 4/1999, de 13 de gener, de modificació de la Llei 30/1992, de règim jurídic de les administracions públiques i procediment administratiu comú, relatius a la competència de l'òrgan per a resoldre el recurs, a la legitimació del recurrent per a interposar-lo, al termini d'interposició i a l'acte objecte del recurs, ja que es tracta d'una resolució administrativa.  
Segon. La resolució recorreguda ha de mantenir-se en els seus propis termes ja que les al·legacions del recurrent no desvirtuen els fonaments d'aquesta. La invocació genèrica de problemes personals i familiars, que ni tan sols es justifiquen en l'expedient, és insuficient per a l'estimació del recurs interposat.  
Tercer. El conseller de Medi Ambient, Aigua, Urbanisme i Habitatge és competent per a resoldre el recurs d'alçada interposat d'acord amb el que estableixen els articles 114 i 115 de la Llei 30/1992, de règim jurídic de les administracions públiques i procediment administratiu comú, en la redacció donada per la Llei 4/1999, de 13 de gener, i l'article 13.3 del Decret 201/2003 del Consell de la Generalitat, pel qual s'aprova el Reglament dels òrgans urbanístics de la Generalitat.  
Vistos els preceptes legals citats i la resta de general i pertinent aplicació, resolc:  
Desestimar el recurs d'alçada interposat per Rogelio López Fernández contra la Resolució de la secretària autonòmica de Territori i Medi Ambient, per substitució de la directora general d'Ordenació del Territori, de data 18 de gener de 2007, per la qual es resol declarar la caducitat de l'expedient iniciat a instàncies de l'interessat on sol·licita la declaració d'interés comunitari per a bar al municipi d'Aspe, i confirmar la resolució impugnada en la seua integritat.  
Contra la present resolució, que posa fi a la via administrativa, es pot interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.»  
La present notificació és transcripció exacta de la resolució original que consta en l'expedient.  
València, 11 d'octubre de 2007.- La directora general d'Ordenació del Territori: Soledad Martínez Reig.